
PROFETEN. 

I  Dag,  den  27.  Juni  1944,  samles  Medlemmer  af  Kirken 
hele  Verden  over  for  at  mindes  Profeten  Joseph  Smith,  som 
for  100  Aar  siden  faldt  som  en  Martyr  for  Sandhedens  Sag. 
Joseph  Smith!  Hans  Navn  virker  med  uimodstaaelig  Kraft  paa 
Tusinder  af  Sidste  Dages  Hellige.  For  100  Aar  siden  elskede 
de  Hellige  ham,  saa  op  til  ham  som  deres  store  Leder,  hvis 
Ord  for  dem  var  en  Lov.  I  Dag  ser  Hundredtusinder  op  til 
ham  paa  samme  Maade;  og  Mænd  og  Kvinder,  lærde  og 
ulærde,  rige  og  fattige  kan  samles  om  hans  Navn.  For  Kir- 
kens Medlemmer  er  han  Profeten,  der  blev  et  Redskab  i  Her- 
rens Hænder  til  at  aabne  Tidernes  Fyldes  Husholdning.  De 
ser  i  Joseph  Smith  en  Mand,  hvis  Indsigt,  Klogskab  og  lysende 
Intelligens  for  dem  er  et  Symbol  paa  Jesu  Kristi  Kirkes  ska- 
bende Kraft. 

Der  er  skrevet  i  Hundredvis  af  Pjecer,  Afhandlinger  og  Bøger 
om  denne  mærkelige  Mand,  der  af  mange  anses  for  at  være 
vor  Tids  største  religiøse  Bedrager.  Men  Historien  kan  ikke 
komme  uden  om  ham,  og  den  historiske  Forskning  kommer 
—  omend  nødtvungent  —  til  at  anerkende  ham  som  en  Per- 
sonlighed, der  ikke  kan  affejes  med  et  Skuldertræk  eller  et 
medlidende  Smil. 

1.  For  den,  som  har  Lyst  til  at  underkaste  hans  Liv  og 
Virke  et  nøjere  Studium,  er  der  paa  Dansk  tre  udmærkede 
Kildeskrifter:  Joseph  Smiths  Levnedsløb,  Sandheden  om  Mor- 
monerne og  Mindeheftet  for  Joseph  Smith  i  Anledning  af 
100-Aarsdagen  for  hans  Død. 

2.  For  de  Sidste  Dages  Hellige  er  hans  Navn  en  Kilde  til 
stadig  Opmuntring,  og  for  os  hersker  der  ingen  Tvivl  om,  at 
han  var  Guds  Profet.  Vi  mindes  ham  i  Dag  med  Taknemme- 
lighed og  synger  af  Hjerternes  fulde  Bryst  og  med  Overbevis- 
ningens Styrke: 

Hav  Tak  for  Profeten,  du  sendte 
O  Herre,  paa  denne  vor  Dag. 
For  Sandhedens  Baune  du  tændte, 
Der  aabned  vort  Blik  for  din  Sag; 
Hav  Tak  for  hvert  Gode,  du  yder 
Dit  Folk  med  saa  gavmild  en  Haand, 
Med  Jubel  og  Fryd  vi  dig  lyder; 
O,  fyld  os  med  Ydmygheds  Aand. 


Oauv  d.  Med-  - 

JOSEPH   SMITH. 

Barndom  og  Ungdom,  hans  første  Syn  og  Mormons  Bog. 


(Uddrag  af  Joseph  Smiths  Levnedsløb). 

Paa  Grund  af  de  mange  Rygter,  der  er  sat  i  Omløb  af 
ondsindede  Personer  med  Hensyn  til  Jesu  Kristi  Kirke 
af  Sidste  Dages  Helliges  Oprindelse  og  Fremgang,  som 
alle  af  deres  Forfattere  har  været  beregnet  paa  at  mod- 
arbejde Kirken  og  dens  Fremgang  i  Verden,  er  jeg  blevet 
tilskyndet  til  at  skrive  denne  Beretning  for  derved  at 
tilfredsstille  den  offentlige  Mening  og  gore  alle,  der  soger 
efter  Sandheden,  bekendt  med  de  virkelige  Tildragelser, 
saaledes  som  de  er  foregaaet,  baade  med  Hensyn  til  mig 
selv  og  Kirken  for  saa  vidt  jeg  er  i  Besiddelse  af  Kund- 
skab desangaaende. 

I  denne  Beretning  vil  jeg  fremstille  de  forskellige  Be- 
givenheder med  Hensyn  til  denne  Kirke,  saaledes  som  de 
har  fundet  Sted  eller  som  de  for  nuværende  i  det  ottende 
Aar  efter  Kirkens  Oprettelse  er. 

Jeg  blev  født  den  23.  December  1805  i  Sharon,  Windsor 
County,  Staten  Vermont.  Min  Fader  Joseph  Smith  sen. 
flyttede  imidlertid  til  Palmyra,  Ontario  (nu  Wayne) 
County  i  Staten  New  York,  da  jeg  var  i  mit  tiende  Aar. 
Omtrent  fire  Aar  efter  flyttede  vi  igen,  denne  Gang  til 
Manchester,  der  er  beliggende  i  samme  County. 

Aaret  efter,  at  vi  flyttede  til  Manchster,  opstod  der  paa 
det  Sted,  hvor  vi  boede,  en  ualmindelig  religiøs  Vækkelse 
blandt  Folket.  Den  begyndte  hos  Metodisterne,  men  blev 
snart  almindelig  blandt  alle  Sekterne  i  den  Egn,  ja,  hele 
Landsdelen  syntes  angrebet  deraf,  og  store  Mængder  slut- 
tede sig  til  de  forskellige  religiøse  Partier,  hvad  der  for- 
aarsagede  stor  Ophidselse  og  Splid  blandt  Beboerne.  Nogle 
raabte:  Se  her!  og  andre:  Se  der!  nogle  kæmpede  for  Meto- 
disternes, andre  for  Presbyterianernes  og  atter  andre  for 
Baptisternes  Tro. 

Jeg  var  da  i  mit  femtende  Aar.  Min  Faders  Familie  blev 
vundet  for  den  presbyterianske  Tro,  og  fire  af  dem  slut- 

tede  sig  til  den  Kirke,  nemlig  min  Moder,  mine  Brodre 
Hyrum  og  Samuel  og  min  Soster  Sophronia. 

Medens  denne  Bevægelse  fandt  Sted,  blev  mit  Sind  op- 
vakt til  alvorlig  Betragtning  og  fyldtes  med  stor  Uro;  men 
selv  om  jeg  ofte  falde  i  dybe,  ja,  pinlige  Tanker,  saa  holdt 
jeg  mig  dog  udenfor  alle  disse  Partier;  dog  besøgte  jeg 
de  forskellige  Moder,  saa  ofte  Anledning  gaves.  Efter 
nogen  Tids  Forlob  begyndte  jeg  at  hælde  noget  til  Meto- 
dismen, og  jeg  nærede  Ønske  om  at  forenes  med  denne 
Kirke;  men  Striden  mellem  de  forskellige  Partier  var  saa 
stor,  at  det  var  umuligt  for  saa  ungt  et  Menneske,  og  saa 
ukendt  med  Menneskene  og  Verden,  som  jeg  var,  at  komme 
til  noget  bestemt  Resultat  om,  hvem  der  havde  Ret,  og 
hvem  der  havde  Uret. 

Midt  under  al  denne  Ordstrid  og  Tumult  sagde  jeg  ofte 
til  mig  selv:  Hvad  skal  jeg  gøre?  Hvilken  af  alle  disse 
Kirker  er  den  rigtige,  eller  er  de  allesammen  forkerte? 
Dersom  en  af  dem  er  den  rigtige,  hvordan  skal  jeg  da  vide 
det? 

Medens  jeg  led  under  denne  Sjælekamp,  læste  jeg  en 
Dag  følgende  i  Jakobs  Brev  1.  Kapitel  og  5.  Vers:  »Der- 
som nogen  af  eder  fattes  Visdom,  han  beder  til  Gud,  som 
giver  alle  gerne  og  bebrejder  ingen,  saa  skal  det  gives 
ham.« 

Aldrig  gjorde  noget  Skriftsted  stærkere  Indtryk  paa  et 
Menneskes  Hjerte  end  dette  dengang  gjorde  paa  mit.  Det 
trængte  sig  dybt  ind  i  mit  Hjerte.  Jeg  overvejede  det 
atter  og  atter,  vidende  for  vist,  at  dersom  nogen  trængte  til 
Visdom  fra  Gud,  saa  var  det  mig;  thi  jeg  vidste  ikke,  hvad 
jeg  skulde  gøre,  og  uden  at  jeg  kunde  faa  mere  Visdom, 
end  jeg  da  havde,  vilde  jeg  aldrig  faa  det  at  vide;  thi 
Religionslærerne  i  de  forskellige  Sekter  udlagde  det  sam- 
me Skriftsted  saa  forskelligt,  at  de  odelagde  al  Tillid  til 
dens  Fortolkning  ved  at  henvise  til  Bibelen. 

Endelig  kom  jeg  til  det  Resultat,  at  jeg  enten  maatte 
forblive  i  Mørke  og  Forvirring  eller  gøre,  som  Jakob  an- 
viste, nemlig  bede  til  Gud  i  den  Forvisning,  at  dersom 
han  gav  Visdom  til  den,  der  fattedes  den,  vilde  gerne  give 
og  ikke  bebrejde,  da  kunde  jeg  sejre. 

Og  derfor  gik  jeg  ifølge  min  Beslutning  ud  i  Skoven 
for  at  foretage  et  Forsøg.  Det  var  en  dejlig,  klar  Morgen, 
tidlig  paa  Foraaret  i  1820,  at  jeg  for  første  Gang  i  mit 
Liv  gjorde  et  saadant  Forsøg ;  thi  midt  i  al  min  Længsel 
havde  jeg  dog  aldrig  før  forsøgt  at  bede  med  lydelig  Røst. 

Da  jeg  var  kommet  til  det  Sted,  hvor  jeg  før  havde  be- 
sluttet mig  at  ville  gaa  hen  og  havde  set  mig  om  og  fun- 
det, at  jeg  var  alene,  knælede  jeg  ned  og  begyndte  at  op- 
sende mit  Hjertes  Ønsker  til  Gud.  Næppe  havde  jeg  gjort 
dette,  førend  jeg  blev  grebet  af  en  Magt,  der  ganske  over- 
vældede mig  og  havde  en  forbavsende  Indflydelse  paa  mig, 
at  den  bandt  min  Tunge,  saa  jeg  ikke  kunde  tale.  Et  tykt 
Mørke  omgav  mig,  og  det  forekom  mig  et  kort  Stykke  Tid. 
som  om  jeg  pludselig  skulde  tilintetgøres. 

Men  jeg  anvendte  alle  mine  Kræfter  for  at  anraabe  Gud 
om  at  udfri  mig  fra  denne  Fjendes  Magt,  der  havde  over- 
vældet mig,  og  i  det  Øjeblik,  jeg  var  nær  ved  at  synke  i 
Fortvivlelse  og  overgive  mig  til  Tilintetgørelse  (ikke  til 
indbildt  Tilintetgørelse,  men  til  et  virkeligt  Væsens  Magt 
fra  den  usete  Verden,  der  havde  saa  forfærdelig  Kraft, 
som  jeg  aldrig  for  havde  erfaret  hos  noget  Væsen),  netop 
i  dette  forfærdelige  Øjeblik,  saa  jeg  en  Lysstøtte  klarere 
end  Solen  lige  over  mit  Hoved.  Den  dalede  ned,  indtil 
den  faldt  paa  mig. 

Ikke  saa  snart  saa  jeg  den,  førend  jeg  følte  mig  befriet 
for  den  Fjende,  som  holdt  mig  bunden.  Da  Lyset  hvilede 
paa  mig,  saa  jeg  to  Personer,  hvis  Skønhed  og  Herlighed 
overgik  al  Beskrivelse,  staaende  over  mig  i  Luften.  Den 
ene  af  dem  talte  til  mig,  kaldte  mig  ved  Navn  og  sagde, 
idet  han  pegede  paa  den  anden :  »Denne  er  min  elskelige 
Søn,  hør  ham.« 

Min  Hensigt  med  at  gaa  og  adspørge  Herren  var  at  faa 
at  vide,  hvilken  af  alle  Sekterne,  der  var  den  rette,  saa  jeg 
kunde  vide,  til  hvilken  jeg  skulde  slutte  mig.  Ikke  saa 
snart  blev  jeg  derfor  Herre  over  mig  selv,  saa  jeg  var  i 
Stand  til  at  tale,  førend  jeg  spurgte  de  Personer,  som  stod 
ovenover  mig  i  Lyset,  hvilken  af  Sekterne,  der  var  den 
rette,  og  hvilken  jeg  skulde  slutte  mig  til. 

Svaret,  jeg   fik,  var,  at  jeg  ikke  maatte  slutte  mig  til 

nogen  af  dem,  for  de  var  alle  forkerte,  og  den  Person,  der 
talte  til  mig,  sagde,  at  alle  deres  Trosbekendelser  var  en 
Vederstyggelighed  for  hans  Aasyn,  og  at  disse  Trosbe- 
kendelser alle  var  fordærvede.  »De  drager  sig  nær  til  mig 
med  deres  Mund  og  ærer  mig  med  Læberne,  men  deres 
Hjerter  er  langt  fra  mig.  De  lærer  saadanne  Lærdomme, 
som  er  Menneskebud  og  har  Gudsfrygtighedens  Skin,  men 
fornægter  dens  Kraft.« 

Han  forbød  mig  atter  at  slutte  mig  til  nogen  af  dem,  og 
mange  andre  Ting,  som  jeg  ikke  kan  skrive  denne  Gang, 
sagde  han  til  mig.  Da  jeg  kom  til  mig  selv  igen,  befandt 
jeg  mig  liggende  paa  Ryggen,  skuende  opad  mod  Himlen; 

Nogle  faa  Dage  efter,  at  jeg  havde  haft  dette  Syn,  var 
jeg  tilfældigvis  i  Selskab  med  en  Metodistprædikant,  der 
tog  virksom  Del  i  den  omtalte  religiøse  Vækkelse,  og  da 
jeg  talte  med  ham  om  Religion,  fik  jeg  Anledning  til  at 
fortælle  ham  om  Synet,  jeg  havde  haft.  Men  hvor  forbav- 
set blev  jeg  ikke  ved  hans  Adfærd;  han  behandlede 
ikke  alene  min  Beretning  løseligt,  men  med  stor  Foragt 
og  sagde,  at  det  var  altsammen  af  Djævelen,  at  der  ikke 
var  noget  som  Syner  og  Aabenbaringer  i  Dag,  at  alt  saa- 
dant  var  ophørt  med  Apostlene,  og  at  saadan  noget  ikke 
vilde  ske  mere. 

Hvorledes  det  var  eller  ikke,  saa  mærkede  jeg  snart, 
at  min  Fortælling  havde  vakt  stor  Fordom  imod  mig  blandt 
de  religiøse  og  foraarsagede  en  Forfølgelse,  der  vedblev 
at  tage  til;  og  omendskønt  jeg  var  en  uanselig  Dreng  i 
fjorten-femten  Aarsalderen,  og  mine  Omstændigheder  i 
Livet  var  saaledes,  at  de  gjorde  mig  ringe  og  ubetydelig 
i  Verden,  lagde  dog  fornemme  Mænd  Mærke  nok  til  mig 
til  at  vække  den  offentlige  Stemning  imod  mig,  hvad 
der  foraarsagede  en  stærk  Forfølgelse,  som  efterhaanden 
blev  almindelig  iblandt  alle  Sekterne.  Alle  var  enige  om 
at  forfølge  mig. 

Det  har  ofte  bragt  mig  til  alvorligt  at  overveje,  baade 
dengang  og  siden,  hvor  besynderligt  det  var,  at  en  ganske 
almindelig  Dreng  paa  lidt  øver  fjorten  Aar,  som  var  nødt 
til  at  erhverve  sig  et  tarveligt  Udkomme' ved  sit  daglige 
Arbejde,  skulde  anses  for  betydelig  nok  til  at  henlede  de 

stores  Opmærksomhed  paa  sig  i  Datidens  mest  populære 
Sekter  og  fylde  dem  med  den  stærkeste  Forfølgelses-  og 
Modstandstrang.  Men  enten  det  var  forunderligt  eller  ikke, 
saa  var  det  dog  saaledes,  og  forvoldte  mig  ofte  stor  Sorg. 

Thi  jeg  vidste,  at  hvad  der  end  kunde  indvendes,  saa 
havde  jeg  dog  haft  et  Syn.  Jeg  har  siden  tænkt,  at  jeg 
følte  ligesom  Paulus,  da  han  forsvarede  sig  for  Kong 
Agrippa  og  fortalte  ham  om  det  Syn,  han  havde,  da  han 
saa  et  Lys  og  hørte  en  Røst ;  men  der  var  kun  faa,  der 
troede  ham.  Nogle  sagde,  at  han  talte  Usandhed,  andre,  at 
han  rasede,  og  han  blev  derfor  haanet  og  spottet;  men  alt 
dette  tilintetgjorde  ikke  Virkeligheden  af  hans  Syn.  Han 
havde  set  et  Syn.  Det  vidste  han,  og  al  Forfølgelse  under 
Himlen  kunde  ikke  forandre  det ;  og  om  de  vilde  forfølge 
ham  til  Døden,  vidste  han  dog  og  vilde  vide  det  til  sit 
sidste  Øjeblik,  at  han  havde  set  et  Lys  og  hørt  en  Røst 
tale  til  sig,  og  den  hele  Verden  kunde  ikke  faa  ham  til  at 
tænke  eller  tro  anderledes. 

Saaledes  var  det  ogsaa  med  mig ;  jeg  havde  virkelig  set 
et  Lys  og  midt  i  det  Lys  to  Personer,  og  de  talte  virkelig 
til  mig,  og  omendskønt  jeg  blev  hadet  og  forfulgt,  fordi 
jeg  sagde,  at  jeg  havde  set  et  Syn,  var  det  ikke  desto  min- 
dre sandt,  og  medens  de  hadede  og  forfulgte  mig,  samt 
talte  ondt  om  mig  uforskyldt,  fordi  jeg  sagde  det,  følte 
jeg  mig  drevet  til  i  mit  Hjerte  at  sige:  »Hvorfor  forfølges 
jeg,  fordi  jeg  fortæller  Sandheden?  Jeg  har  virkeligt  set 
et  Syn;  og  hvem  er  jeg,  at  jeg  kan  modstaa  Gud?  Eller 
tænker  Menneskene,  at  de  kan  faa  mig  til  at  fornægte 
det,  jeg  virkelig  har  set?  For  jeg  havde  set  et  Syn.  Jeg 
vidste  det,  og  jeg  vidste  tillige,  at  Gud  vidste  det,  hvad 
jeg  ikke  kunde  fornægte,  ej  heller  turde  jeg  gore  det.  Til- 
lige vidste  jeg,  at  dersom  jeg  gjorde  det,  vilde  jeg  synde 
imod  Gud  og  komme  under  Fordømmelse. 

Jeg  var  nu  tilfredsstillet  i  mit  Sind  for  saa  vidt  som  den 
sekteriske  Verden  angik.  Jeg  forstod,  at  det  var  min  Pligt 
ikke  at  slutte  mig  til  nogen  af  Kirkerne ;  men  forblive 
som  nu,  indtil  jeg  havde  modtaget  nærmere  Underretning. 
Jeg  havde  faaet  bevist,  at  Jakobs  Vidnesbyrd  var  sandt, 
at  et  Menneske,  der  mangler  Visdom,  kan  bede  til  Gud 
og  faa  det  uden  at  blive  bebrejdet. 

Jeg  vedblev  med  mit  sædvanlige  Arbejde  indtil  den  21. 
September  1823  og  led  i  al  den  Tid  svær  Forfølgelse  af 
alle  Klasser,  baade  religiøse  og  irreligiøse,  fordi  jeg  sta- 
dig paastod,  at  jeg  havde  set  et  Syn. 

Jeg  var  meget  ung  og  blev  forfulgt  af  dem,  der  burde 
have  været  mine  Venner  og  have  været  kærlige  mod  mig. 
Dersom  de  mente,  ae  jeg  var  blevet  bedraget,  burde  de  have 
stræbt  paa  en  rigtig  og  kærlig  Maade  at  have  vundet  mig 
tilbage.  Saaledes  udsat  for  alle  Fristelser  og  i  alt  Slags 
Selskab  gav  jeg  ofte  efter  for  daarlige  Paavirkninger,  hvad 
der  viser  Ungdommens  Svaghed  og  Menneskets  fordær- 
vede Natur,  og  jeg  maa  med  Sorg  sige,  at  jeg  ofte  ledtes 
i  adskillige  Fristelser,  der  var  anstødelige  for  Guds  Aasyn. 

Jeg  følte  mig  ofte  fordømt  af  min  Samvittighed  paa 
Grund  af  min  Svaghed  og  Ufuldkommenhed,  og  om  Afte- 
nen den  21.  September  opløftede  jeg  efter  ae  være  gaaet 
til  Hvile  mit  Hjerte  i  Bøn  og  Paakaldelse  til  den  Almæg- 
tige om  Tilgivelse  for  alle  mine  Synder  og  Svagheder  og 
bad  om,  at  faa  at  vide,  hvorledes  min  Stilling  var  overfor 
Gud,  da  jeg  havde  fuld  Tillid  til  at  faa  en  guddommelig 
Aabenbarelse,  da  jeg  før  havde  modtaget  en  saadan. 

Medens  jeg  saaledes  paakaldte  Gud,  saa  jeg  et  Lys  vise 
sig  i  Værelset.  Dette  blev  stærkere  og  stærkere,  indtil 
Værelset  var  lysere  end  ved  Middagstid,  og  en  Skikkelse 
viste  sig  da  ved  min  Seng,  staaende  i  Luften. 

Han  kaldte  mig  ved  Navn  og  sagde,  at  han  var  et  Sen- 
debud fra  Gud,  og  at  hans  Navn  var  Moroni ;  at  Gud  havde 
en  Gerning  for  mig  at  udrette,  og  at  mit  Navn  skulde 
nævnes  for  godt  og  ondt  blandt  alle  Folk. 

Han  sagde,  at  der  var  henlagt  en  Bog,  skrevet  paa  Guld- 
plader, som  gav  en  Beretning  om  de  forrige  Beboere  af 
denne  Verdensdel,  og  hvorfra  de  var  kommet.  Han  sagde 
ogsaa,  at  den  indeholdt  det  evige  Evangelium  i  dets  Fylde, 
som  det  blev  givet  af  Frelseren  til  de  gamle  Indbyggere 
i  dette  Land. 

Ligeledes  at  der  var  to  Stene  indfattede  i  Sølvbuer  gemt 
tilligemed  Pladerne  (disse  Stene,  fæstet  til  en  Brystplade 
udgjorde,  hvad  der  kaldtes  Urim  og  Thummim),  og  at 
Gud  havde  beredt  dem  til  Bogens  Oversættelse. 

JOSEPH 

DEN   GENIALE 
OPBYGNINGEN 

SMITH. 

ORGANISATOR. 
AF     NAUVOO. 

(Uddrag  af  Vardis  Fisher:  »Det  forfulgte  Samfund»). 

Profeten  Joseph  var  atter  hos  sit  Folk,  og  han  var  igen 
deres  Leder.  Der  havde  været  Tider,  hvor  han  havde  tvivlet 
paa  sig  selv;  men  det  var  forbi.  Gud  havde  friet  ham  ud 
af  Fjendehaand,  og  han  vilde  aldrig  mere  tvivle  paa,  at 
han  havde  saa  stor  en  Magt,  som  han  ønskede  at  have. 
Hans  Tillid  var  saa  stor,  at  den  overvældede  dem,  der  tog 
hans  Haand  og  saa  ham  ind  i  hans  blaa  Øjne.  Hans  første 
Handling  var  saa  dramatisk,  at  Brigham  blev  aldeles  maal- 
løs. 

For  Joseph  tog  ud  for  at  se  paa  Gallandmosen,  og  da  han 
stod  der  paa  en  lille  Bakke  og  saa  ud  over  en  Strækning 
fuld  af  Feber  og  Pest,  udstrakte  han  en  Arm  og  sagde  : 
»Paa  dette  Sted  vil  jeg  bygge  en  stor  skøn  By.  Vi  vil 

kalde  den  Nau- 
voo,  der  er  he- 
braisk og  betyder 
et    skont    S:ed.« 

»Her?«  sagde 
Parley  Pratt,  som 
ogsaa  var  sluppet 
ud  af  sit  Fæng- 
sel. Det  er  jo  en 

hel  Malaria- 
Sump  !  Det  er  ik- 
ke noget  for  os.« 
Joseph  smile- 
de. En  Mand,  som 
var  sluppet  ud  af 
Lænker  og  Fan- 
gekældre, skulde 
ikke  være  bange 
for  en  Sump.  Des- 
Templet  i  Nauvoo.  uden    kunde    han 

godt  lide  at  gore,  hvad  ingen  andre  vilde  give  sig  i  Kast 
med.  »Her.«  sagde  han,  »vil  vi  bygge  Nauvoo,  den  skønne 
By.  Om  tre  Aar  er  det  den  største  By  i  Illinois.« 

»Ja  bevares,«  sagde  Brigham,  da  han  var  kommet  sig 
af  sin  Forbløffelse,  »men  hvorfor  vælger  du  en  Sump? 
Hvorfor  skal  vi  ikke  tage  mod  Vest?« 

Joseph  saa  som  i  et  Syn  den  By,  der  snart  skulde  skabes 
her.  »Sørg  for  at  købe  Grunden  her.  Det  skal  være  vort 
Hjem.«  Han  vendte  sig  mod  de  Mænd,  der  var  sammen 
med  ham.  »Kom,  jeg  vil  vise  jer  noget.«  Sammen  med  dem 
gik  han  ned  ad  Bakkedraget  og  ned  i  den  mere  sumpede 
Del.  Han  bøjede  sig  ned  og  pegede  paa  en  vild  Kala  i 
Græsset.  Det  var  en  stor  hvid  Lilje,  hvis  Bæger  vældede 
udad  og  nedad  som  et  Stykke  hvidt  Fløjl.  Den  var  om- 
kranset af  mægtige  grønne  Blade  paa  en  slank,  rund  Stilk. 
»Hvis  Gud  vælger  et  saadant  Sted  til  denne  Dejlighed,« 
sagde  han,  »saa  kan  vi  bygge  en  By  her.« 

Han  gik  sammen  med  Mændene  og  kom  lidt  efter  til 
en  lille  Have  med  vilde  gule  Liljer.  Utallige  Blomster  nik- 
kede paa  lange  Stængler,  Blomsterne  var  gule  og  røde 
og  orangefarvede  og  overprikkede  med  smaa  Stykker 
Tobaksblade.  »Denne  Blomst  var  der  i  Massevis  af  i  New 
York,«  sagde  Joseph,  »husker  I  den?  Og  Havenellikerne?« 
sagde  han  og  gik  videre.  Han  pegede  paa  de  løsthængende 
Klaser  af  lyserøde  Bæger-  og  Blomsterblade  med  de  gule 
og  rosenrøde  Dun.  »Jeg  siger  jer,  at  hvor  Gud  skaber 
saadan  en  Dejlighed,  der  kan  vi  bygge  en  By.  Sørg  for,  at 
det  Stykke  Land  bliver  købt.« 

Det  blev  bragt  i  Orden.  Grunden  blev  købt,  og  de  mere 
uforfærdede  af  de  Hellige  begyndte  at  flytte  dertil  og 
bygge. 

»Vi  dør  allesammen  af  Feber,«  sagde  Brigham  til  Parley, 
»eller   ogsaa  falder  vi   i   Sumpene   og   forsvinder.« 

»Det  ser  skidt  ud,  men  hvor  Joseph  fører  an,  maa  vi 
følge  ham.« 

»Jeg  vil  følge  Joseph,  hvorhen  det  skal  være.« 

De  Hellige  fulgte  ham  med  en  saadan  Energi  og  Iver, 
at  Ikke-Mormonerne  blev  forbavset.  Hundreder  af  Fami- 
lier læssede  deres  Ejendele  paa  Vogne  og  flyttede  til  den 

Joseph  Smith  taler  til  Indianere 

,,Og  dette  Riges  Evangelium  skal  prædikes  i  kele   Verden  til  et     Vidnesbyrd 

for  alle  Folkeslagene.  (Matth.  24.  14.) 

nye  Boplads,  og  i  Lobet  af  en  Uge  hørte  man  den  klare, 
haarde  Lyd  af  Øksehug  i  de  omliggende  Skove,  der  lug- 
tede af  Tommer  og  Savsmuld  og  duftede  af  Muld,  der 
blev  vendt.  Selv  mange  af  Lederne  var  i  Pjalter.  Parley 
gik  paa  Tommerhugst  med  bare  Fødder  og  Hoved  og 
fældede  Træer  og  citerede  blomstrende  Digte  for  de 
Mænd,  der  arbejdede  sammen  med  ham.  Brigham  gik  med 
nogle  slidte  Sko,  der  var  bundet  fast  til  Fødderne  med 
Sejlgarn.  Den  stolte  John  Taylor  lignede  et  Fugleskræm- 
sel i  sin  lasede   Skjorte  og  sine   lappede   Bukser. 

Sumpen  blev  til  en  Teltkoloni  omtrent  i  Løbet  af  en 
Nat,  saa  skød  det  ene  Hus  op  efter  det  andet,  og  Byen 
begyndte  at  vokse.  Nogle  drog  længere  mod  Nord  eller 
Øst  og  købte  eller  lejede  Land.  Nogle  tog  over  paa  den  anden 
Side  af  Floden  til  Montrcse,  en  Landsby  i  Iowa  og  andre 
drog  mod  Vest  derfra.  I  alle  Retninger  vrimlede  Landet 
med  virkelystne  Mennesker.  Da  de  Hellige  i  New  York 
og  Ohio  hørte  om  det  nye,  store  Fremstød  pakkede  de 
sammen  og  flyttede  til  det  nye  Zion.  Brigham  havde  været 
Moses,  der  ledte  Skarerne  ud  af  Ægypten;  men  Joseph 
var  Profeten  og  Herskeren,  der  nu  vejledede  dem.  Han 
havde  travlt  fra  Morgen  til  Aften,  han  red  rundt  blandt 
sit  Folk  paa  en  hvid  Hest  og  opmuntrede  dem  og  gav  dem 
nye  Ordrer. 

»Søster  Betsy,  jeg  horer,  at  dit  Barn  er  sygt.  I  har 
drukket  smittefarligt  Vand.  Faa  din  Mand  til  at  grave  en 
Brønd.« 

En  Dag  traf  han  Lyman  Wight.  »Lyman,  du  volder  os 
for  mange  Bryderier.  Hvorfor  har  du  sagt,  at  det  demo- 
kratiske Parti  var  ansvarligt  for  al  vores  Elendighed  i 
Missouri?   Det  passer  ikke.« 

»Det  passer.  De  forbandede  Demokrater...« 

»Jeg  siger,  det  er  ikke  sandt.  Var  din  Tunge.  Her  i 
Illinois  er  der  to  Partier,  Demokraterne  og  Whiggerne. 
Det  varer  ikke  længe,  inden  vi  behersker  Valgene,  men 
vi  vil  ikke  skabe  os  Fjender.« 

»Jeg  foragter  de  forbandede  Demokrater!« 

»Skam  dig,  Lyman.  Du  er  for  hidsig.  Du  maa  lære  at 
beherske  dig.« 

Han  belærte  den  ene  og  den  anden,  han  gav  Raad  og 
dadlede.  »Parley  har  du  ingen  Sko?  Bed  Brigham  om 
nogen.  Han  har  altid  Penge.  Eller  til  Rigdon : 

»Broder  Sidney,  du  er  for  stolt.  Hent  en  Økse  og  hug 
dig  noget  Tømmer  og  byg  dig  et  Hus.« 

»Jeg?«  spurgte  Rigdon,  der  stadig  saa  ud,  som  om  han 
var  sindssyg.  »Jeg  er  den  næstøverste.  Hvorfor  skal  jeg 
udføre  almindeligt  Arbejde?« 

»Vi  maa  alle  arbejde  i  Herrens  Vingaard.  Find  en  Økse 
og  bestil  noget.« 

»Hvorfor  hugger  du  ikke  selv  Tømmer?  Er  du  bedre  end 
vi  andre?« 

»Broder  Sidney,  jeg  har  talt.  Gaa  og  byg  dig  et  Hus.« 

Og  saadan  gik  det  i  to  Maaneder,  mens  Profeten  gav 
Styrke  til  de  trætte  og  gave  de  svage  Sjæle  fornyet  Tro. 
Men  Parley  og  Brigham  havde  haft  Ret.  Den  nye  Boplads 
var  en  Febersump,  og  pludselig  fejede  en  frygtelig  Mala- 
ria over  Lejrene.  I  Hytter,  i  Telte  eller  langs  med  Flod- 
bredden eller  i  Krattet  laa  der  Mennesker  i  Snesevis. 
Joseph  mindedes  Koleraen  fra  Zions  Lejr  og  blev  banger 
for  han  vidste  ikke,  hvad  han  skulde  stille  op  overfor 
denne  nye  Katastrofe.  Han  gik  fra  Telt  til  Hytte,  fra  Hytte 
til  Flodbred,  lagde  sin  Haand  paa  feberhede  Pander  og 
talte  Trøstens  Ord  til  de  Døende.  Han  sendte  ridende  Bud 

Joseph  Smith  betragter  Ødelæggelserne  efter  et  Overfald 

paa  Mormonerne  i  Nauvoo. 

,, Salige  er  de,  som  er  forfulgte  for  Retfærdigheds  Skyld-"  (Matth.  5.1J0.) 

efter  Læger,  men  ingen  af  dem  vilde  komme.  En  Aften 
sad  han  i  Teltet,  hvor  han  boede  sammen  med  Emma,  bøjede 
han  Hovedet  i  Træthed. 

»Hvorfor  gaar  du  ikke  ud  og  helbreder  de  syge?«  sagde 
Emma. 

Han  stirrede  længe  paa  hende.  »Tror  du  ikke,  jeg  kan?« 

»Hvis  du  er  Profet,  saa  kan  du.« 

»Det  kan  jeg.« 

»Saa  gør  det.  Det  gaar  hurtigere  end  at  bruge  Medicin.« 

Han  gik  udenfor  og  stirrede  op  imod  Himlen,  men  et 
Øjeblik  efter  stak  han  Hovedet  ind  i  Teltet. 

»Jeg  gaar  ud  og  helbreder  syge,«  sagde  han. 

Han  gik  ud  og  sendte  Bud  efter  Parley  og  John  Taylor 
og  Heber  Kimball  og  sagde,  han  gik  ud  for  at  helbrede 
Syge.  »Kom,«  sagde  han  med  et  Ansigt,  der  var  graat  af 
sammenbid:  Beslutsomhed.  »Vi  tager  først  til  Montrose.« 

De  sejlede  over  Floden  i  Kanoer  og  kravlede  op  ad  Klip- 
pen til  Landsbyen.  Den  første  Mand,  Joseph  mødte,  spurgte 
han:  »Hvem  af  de  Hellige  herovre  er  nærmest  ved  at  dø?« 

»Tja...  jo  minsandten,  det  tror  jeg  Elias  Fordham  er.« 

»Før  mig  til  hans  Hus.« 

Paa  Vejen   hen   til    Huset  bad    Joseph   i   Tavshed   Gud 

give  ham  Styrke.  Da  han  saa  Elias,  var  han  nedslaaet. 
Manden  var  meget  syg.  Hans  Ansigt  var  blegt  som  Døden, 
Øjnene  var  gullige,  Munden  saa  ud,  som  om  han  havde 
været  død  i  flere  Uger.  Joseph  bøjede  sig  ned  og  lagde  en 
Haand  paa  den  fugtige  Pande. 

»Broder  Elias,  kender  du  mig?« 

Elias  hævede  sit  døende  Blik.  Hans  tørre  Læber  bevæ- 
gede sig,  men  gav  ikke  en  Lyd  fra  sig.  Saa  nikkede  han 
med  en  Kraftanstrengelse  og  gav  Joseph  et  sygt  Smil. 

»Tror  du,  jeg  er  en  Profet,  sendt  af  Gud?« 

Elias  nikkede. 

»Tror  du,  at  jeg  som  Profet  har  Kraft  til  at  helbrede?« 

»Ja,«  sagde  Elias  med  en  Hvisken,  der  lige  kunde  hores. 

»Forstaar  du,  at  jeg  er  kommet  for  at  helbrede  dig?« 

»Ja.« 

Joseph  rejste  sig  i  sin  fulde  Højde.  Han  tog  en  af  Elias' 
kraftløse  Hænder,  og  et  Øjeblik  efter  saa  han  paa  Manden 
med  et  hypnotisk  koncentreret  Blik,  og  saa  tordnede  han 
med  en  Stemme,  der  kunde  have  faaet  en  død  til  at  fare 
sammen :  »Broder  Elias,  i  Jesu  Kristi  den  levende  Guds 
Navn  befaler  jeg  dig  at  staa  op  og  gaa.« 

En  Skælven  gik  gennem  Elias'  magre  Krop,  som  om  der 
var  gydt  nyt  Liv  i  hans  Aarer.  Han  stivnede,  som  om  han 
havde  faaet  et  Chock,  og  saa  rejste  han  sig  langsomt  og 
sindigt  fra  Sengen  og  stod  oprejst,  indbunden  med  Ban- 
dager og  Plastre  fra  Hoved  til  Fod.  Med  overraskende 
Styrke  rev  han  et  Plaster  fra,  for  igen  sammen,  som  om 
han  var  opvakt  fra  de  Døde,  vendte  sig  og  klappede 
Josephs  Haand. 

»Skaf  mig  noget  at  spise,«  sagde  han.  »Jeg  er  saa  sulten 
som  en  Ulv.« 

Han  rev  de  andre  Plastre  af  sin  Krop  og  tog  et  Tæppe 
om  sig.  Hans  Kone  gik  ud  efter  Mad  og  kom  tilbage  med 
Brød  og  Mælk,  og  Elias  satte  sig  til  Bords  og  spiste,  som 
om  han  havde  sultet  i  mange  Maaneder.  »Saa  snart  jeg  har 
klædt  mig  paa,«  sagde  han  med  Brod  og  Mælk  i  Mun- 
den, »saa  gaar  jeg  med  dig.  Jeg  er  rask  nu.« 

Han  gik  virkelig  med,  og  mange  Mennesker  med  ham, 
og  efter  kort  Tids  Forlob  fulgtes  Joseph  af  en  Skare  Hel- 

Massnkre  paa  Mormon -By. 


lige  og  Ikke-Mormoner.  Rygtet  om  Helbredelsen  var  gaaet 
forud  for  ham.  Folk  gik  ham  i  Møde  og  bad  ham  komme 
til  et  Skur  hist  og  et  Telt  her,  og  hele  Dagen  gik  han 
frem  og  tilbage  og  helbredte  syge.  Der  var  nogle,  han  in- 
gen Magt  havde  over.  Hvis  en  Mand  ikke  rejste  sig  paa 
hans  tordnende  Befaling,  sagde  Joseph  til  sine  Ledere, 
at  den  syge  havde  været  meget  syndefuld  eller  ikke  havde 
haft  Troen,  og  at  Gud  sikkert  ønskede  hans  Død.  Men 
mange  —  ogsaa  Børn  —  rejste  sig  fra  deres  Sygesenge 
og  fulgte  ham,  og  enkelte  forbavsede  Ikke-Mormoner,  der 
havde  været  Vidner  til  Miraklerne,  bad  om  at  blive  døbt 
straks  og  optaget  i  Kirken.  Med  Æresfrygt  i  Øjnene  stir- 
rede de  paa  Elias  Fordham,  som  om  de  tvivlede  paa,  at 
han  var  virkelig.  Det  er  sandt  nok,  at  han  mere  lignede 
et  Lig  end  et  menneskeligt  Væsen,  men  han  spadserede 
omkring  hele  Eftermiddagen  og  følte  sig  styrket,  da  Afte- 
nen kom. 

Fuld  af  Tillid  til  sin  Magt  sendte  Joseph  sine  Ledere 
ud  for  at  helbrede,  og  deres  Lykke  var  ikke  mindre  mira- 
kuløs end  Josephs.  I  Dagevis  arbejdede  de  med  Tro  og 
Bøn.  Nogle  af  de  Hellige  døde  og  blev  begravet  i  Skovene 
eller  ved  Flodbredden;  men  Josephs  Magnetisme  havde 
opfyldt  Kolonien  fra  Ende  til  anden.  I  Løbet  af  to  Uger 
tog  Sygdommen  af,  og  Opbygningen  af  Nauvoo  blev  gen- 
optaget. 

Joseph  Smiths  Martyrdød. 

I  Carthage   Fængsel   den   27.  Juni    1844. 


(Uddrag  af  Joseph  Smiths  Levnedsløb), 

Omtrent  Kl.  4  blev  Vagten  afløst,  og  kun  8  Mand  poste- 
redes ved  Fængslet,  medens  Hovedstyrken  af  Carthage 
Greys  laa  lejret  paa  Torvet  henved  Vå,  mile  borte.  Nogle 
Minutter  efter  kom  Arrestforvareren,  Herr  Stigall,  ind  og 
fortalte  Brødrene,  hvad  der  var  sket  med  Broder  Mark- 
ham og  raadede  dem  til  for  større  Sikkerheds  Skyld  at  gaa 
ned  i  Cellen,  hvortil  Joseph  svarede,  at  dette  vilde  de  gøre. 
naar  de  havde  spist  til  Aften.  Stigall  forlod  dem,  og  Jo- 
seph sagde  henvendt  til  Dr.  Richards :  »Dersom  vi  gaar 
ind  i  Cellen,  vil  du  saa  gaa  med  os?«  Richards  svarede: 
»Broder  Joseph,  du  bad  mig  ikke  om  at  sætte  over  Floden 
med  dig;  du  bad  mig  ikke  gaa  med  dig  til  Carthage:  du 
bad  mig  ikke  om  at  følge  dig  i  Fængsel;  og  tror  du,  jeg 
vil  forsage  dig  nu?  Nej,  men  jeg  vil  sige  til  dig,  hvad  jeg 
vil  gøre.  Dersom  du  bliver  dømt  til  at  hænges  for  Forrå;- 
deri,  saa  vil  jeg  lade  mig  hænge  i  dit  Sted,  og  du  skal 
gaa  fri.«  Joseph  sagde :  »Det  kan  du  ikke.«  Doktoren  sva- 
rede :  »Jeg  vil  det.« 

Imidlertid  havde  nogle  af  Vagten  sendt  Bud  ind,  at  de 
ønskede  noget  Vin.  En  Flaske  Vin  og  en  Del  Piber  og 
noget  Tobak  blev  derpaa  hentet  og  bragt  ind  i  Fængslet. 
Dr.  Richards  aabnede  Flasken  og  rakte  Joseph  et  Glas. 
Broder  Taylor  og  Dr.  Richards  smagte  ligeledes  paa  Vinen, 
hvorefter  Flasken  blev  givet  tilbage  til  Vagten,  der  vendte 
sig  om  for  at  gaa.  Da  han  befandt  sig  ved  Begyndelsen 
af  Trappen,  hørte  han  nogen  nedenunder  kalde  paa  sig, 
og  han  ilede  straks  ned.  I  næste  Øjeblik  hørtes  en  Del 
Støj  ved  Fængslets  Yderdør  og  en  Opfordring  om  at  over- 
give sig,  hvorpaa  der  fulgte  en  tre,  fire  Skud.  Dr.  Richards 
kiggede  ud  imellem  Gardinerne  og  saa  omtrent  et  hund- 
rede bevæbnede  Mænd  omkring  Døren.  Skydningen 
skrev  sig  fra  Vagten,  der  for  et  Syns  Skyld  truede  den 
fremtrængende  Pøbel  og  affyrede  deres  Geværer  over 
deres  Hoveder.  Idet  Pøbelen  derpaa  omringede  Bygningen. 

sprang  nogle  af  dem  forbi  Vagten  opad  Trapperne,  stødte 
Doren  delvis  op  og  begyndte  at  fyre,  medens  de,  der  be- 
fandt sig  udenfor,  fyrede  ind  gennem  de  aabne  Vinduer. 
Da  det  var  en  varm  Sommerdag,  havde  Joseph,  Hyrum  og 
Broder  Taylor  taget  deres  Frakker  af.  Saa  snart  de  erfa- 
rede, ae  de  var  blevet  angrebet,  sprang  Joseph  hen  efter 
sin  Revolver  og  Hyrum  efter  sin  Pistol,  medens  Broder 
Taylor  bevæbnede  sig  med  Oberst  Markhams  store  Knip- 
pel og  Dr.  Richards  med  Ældste  Taylors  Spadserestok. 
De  forsøge  dernæst  at  skyde  Døren  til,  men  Kuglerne  kom 
allerede  pibende  opad  Trappegangen,  hvor  den  ene  traf 
Døren  og  passerede  imellem  dem,  uden  dog  at  skade  dem. 
Joseph,  Ældste  Taylor  og  Dr.  Richards  forandrede  øje- 
blikkelig deres  Stilling  og  stillede  sig  paa  venstre  Side 
af  Døren.  Hyrum  trak  sig  samtidig  tilbage  foran  den, 
da  en  Kugle  brød  igennem  og  traf  ham  paa  venstre  Side 
af  Næsen ;  idet  han  faldt  bagover,  kom  en  anden  Kugle 
gennem  Vinduet  og  ramte  ham  i  Siden  og  gik  gennem 
hans  Legeme  med  saadan  Kraft,  at  den  fuldstændig  søn- 
derbrød  Uret  i  hans  Vestelomme.  I  samme  Øjeblik  strej- 
fede en  anden  Kugle  fra  Døren  hans  Bryst,  gik  igennem 
Halsen  og  blev  siddende  i  Hovedet.  En  fjerde  Kugle 
ramte  ham  siden  i  venstre  Ben.  Idet  han  faldt  baglæns 
mod  Gulvet,  udbrød  han :  »Jeg  dør.« 

I  denne  Farens  Stund,  da  Kuglerne  fløj  som  Hagl  igen- 
nem Værelset,  gav  Josephs  store  Hengivenhed  for  sin 
Broder  Hyrum  sig  tilkende,  og  idet  han  kastede  et  langt, 
ømt  Blik  hen  paa  Broderen,  udbrød  han  med  smertelig 
Tone :  »O,  kære  Broder  Hyrum.«  Derpaa  rakte  han  Haan- 
den  om  Dørkarmen  og  affyrede  sin  Revolver  i  Trappe- 
gangen. Kun  tre  Skud  gik  af.  Ældste  Taylor  stod  ham 
nærmest  og  afparerede  Geværerne  med  sin  Stok,  me- 
dens Dr.  Richards  befandt  sig  umiddelbart  i  Nærheden, 
rede  til  at  yde,  hvad  Bistand  han  kunde.  Ældste  Taylor 
vedblev  at  afparere  deres  Geværer,  indtil  de  havde  faaet 
dem  omtrent  halvt  ind  i  Værelset ;  men  da  der  ikke  læn- 
gere fandtes  Skydevaaben,  som  de  kunde  benytte,  indsaa 
de,  at  videre  Modstand  vilde  være  overflødig,  hvorfor  de 
begyndte  at  trække  sig  tilbage,  henimod  Vinduet,  og  Æld- 

ste  Taylor  stod  netop  i  Begreb  med  at  springe  ud  af  dette, 
da  en  Kugle  indefra  ramte  hans  venstre  Laarben  og  gik 
igennem  indtil  en  halv  Tomme  paa  den  anden  Side.  Han 
faldt  bevidstløs  om  mod  Vindueskarmen  og  vilde  uden 
Tvivl  være  faldet  ud,  hvis  ikke  en  Kugle,  der  blev  afskudt 
udefra,  havde  ramt  Uret  i  hans  Vestelomme  og  kastet  ham 
tilbage  i  Værelset.  Han  vidste  ikke,  hvad  det  var,  som  saa 
pludselig  havde  kastet  ham  tilbage,  forend  efter  sin  An- 
komst til  Nauvoo,  da  hans  Klæder  blev  undersøgt.  Efter  at 
være  faldet  om  paa  Gulvet,  ramtes  han  af  to  andre  Kug- 
ler, hvoraf  den  ene  tilføjede  venstre  Haandled  betydelig 
Fortræd,  medens  den  anden  trængte  ind  i  hans  Ben  lige 
under  det  venstre  Knæ.  Han  rullede  ind  under  Sengen,  der 
stod  i  Nærheden  af  Vinduet  i  Hjørnet  af  Værelset.  Me- 
dens han  laa  der,  blev  der  flere  Gange  skudt  paa  ham  af 
Mændene  ude  paa  Gangen.  En  Kugle  ramte  saaledes  hans 
venstre  Hofte  og  afrev  Kødet  paa  en  frygtelig  Maade. 
Baade  Gulv  og  Vægge  blev  oversprøjtet  med  Blod.  og 
rundt  om  hans  Hovede  var  Kalken  fuldstændig  farvet 
som  Følge  af  de  Skud,  der  var  affyret  imod  ham. 

Joseph,  som  saa,  at  der  ikke  længere  var  nogen  Sikker- 
hed i  Værelset,  vendte  sig,  uden  Tvivl  i  den  Hensigt  at 
frelse  sine  Brødres  Liv,  roligt  om  fra  Døren,  lod  sin  Pistol 
falde  paa  Gulvet  og  sprang  hen  til  Vinduet,  som  Ældste 
Taylor  havde  forsøgt  at  springe  ud  af,  da  to  Kugler  ude- 
fra gennemborede  ham,  og  en  tredie  udefra  traf  ham  i 
højre  Side  af  Brystet.  Som  han  faldt  ud  af  Vinduet,  ud- 
brød han:  »O  Herre,  min  Gud!«  Han  faldt  delvis  paa  sin 
højre  Skulder  og  Ryg,  idet  hans  Hoved  og  Hals  naaede 
Jorden  lidt  før  Fødderne,  rullede  øjeblikkelig  om  paa  An- 
sigtet og  var  død. 

I  samme  Øjeblik  Joseph  faldt  udenfor,  hørtes  Raabet : 
»Han  er  sprunget  ud  af  Vinduet,«  og  de  bemalede  Mordere 
i  Gangen  og  paa  Trapperne  løb  ud,  saa  hurtigt  de  kunde. 
Iblandt  Morderne  udenfor  var  der  en  Mand  med  bart  Ho- 
ved og  bare  Fødder  og  uden  Frakke,  med  Skjorteærmerne 
oprullede  til  op  over  Albuerne  og  Bukserne  til  op  over 
Knæene;  denne  Djævel  i  Menneskeskikkelse  greb  Joseph 
og  satte  ham  op  mod  Sydsiden  af  Brondkarmen,  der  stod 

et  Par  Fod  fra  Fængslet,  hvorpaa  Oberst  Levi  Williams 
befalede  fire  Mænd  at  skyde  ham.  De  stod  omtrent  otte 
Fod  fra  Brønden  og  fyrede  paa  een  Gang.  En  let  Bøjning 
af  Legemet  bemærkedes,  da  Kuglerne  traf  ham,  og  han 
faldt -forover  paa  Ansigtet.  Barbaren,  der  havde  sat  ham 
op  mod  Brøndkarmen,  trak  derpaa  en  lang  Kniv  frem  i 
den  øjensynlige  Hensigt  at  afskære  hans  Hoved,  for  hvil- 
ket der  nemlig  var  udbudt  en  større  Pengesum;  men  idet 
han  hævede  Kniven  for  at  udføre  denne  blodige  Hand- 
ling, brød  et  stærkt  Lys  pludseligt  frem  fra  Himlen  over 
den  blodige  Scene  og  kastede  sin  blinkende  Straale  mel- 
lem Joseph  og  hans  Mordere,  der  blev  aldeles  skrækslagne. 
Det  Umenneskes  Arm,  der  holdt  Kniven,  sank  magtesløs 
ned,  medens  Geværerne  faldt  ud  af  Hænderne  paa  dem, 
der  netop  havde  skudt,  og  de  stod  alle  som  fastnaglet  til 
Stedet,  uden  at  være  i  Stand  til  at  røre  et  eneste  Lem. 


SKANDINAVIENS    STJERNE,  Organ   for  Den  danske  Mission  af 
Jesu  Kristi  Kirke  af  Sidste  Dages  Hellige,  udkommer  een  Gang  maanedl. 

Guvernør   Fords   Ansvar 

for  Mordet  paa   Profeten. 

(Uddrag  af  G.  Q.  Cannon:  The  Life  of  Joseph  Smith). 

Guvernør  Ford  rejste  til  Nauvoo  om  Morgen  den  27. 
Juni  ledsaget  af  en  Afdeling  Tropper.  Da  han  ankom  der- 
til, holdt  han  en  offentlig  Tale  for  Tusinder  af  Hellige, 
i  hvilken  han  brugte  dette  Udtryk :  »En  stor  Forbrydelse 
er  begaaet,  idet  Expositor  Trykkeriet  er  blevet  odelagt. 
Det  stiller  Byen  under  Standret,  og  I  skal  sone  haardt  for 
det,  som  er  gjort,  saa  bered  eder  for  det  forestaanede.« 

Om  Ford  var  fuldt  vidende  om  det  Komplot,  som  var 
dannet  for  at  myrde  Profeten  under  hans  Fraværelse  fra 
Carthage  er  ikke  helt  klart.  Han  var  utvivlsomt  opmærk- 
som paa  den  morderiske  Følelse,  som  herskede  mellem 
Carthage  Greys  og  de  Mænd,  som  var  Levi  Williams, 
Brødrene  Laws,  Higbess,  Fosters  og  andres  Forbundsfæl- 
ler i  Carthage.  Det  er  blevet  stadfæstet  fra  paalidelig  Side, 
og  det  er  aldrig  blevet  modsagt,  at  han  var  bekendt  med 
Pøbelens  Hensigter.  Man  løb  Risikoen  at  drage  til  Nauvoo, 
Vilde  en  Kujon,  som  han  var,  have  vovet  at  risikere  sit 
Liv  paa  den  Maade,  hvis  han  var  fuldstændig  underrettet 
om,  naar  Massakren  vilde  finde  Sted?  Sandsynligheden 
taler  for,  at  han  var  ligegyldig  med  Hensyn  til  den  Skæb- 
ne, som  vilde  Tamme  Profeten  og  hans  Venner,  men  at 
han  ikke  vidste,  som  nogle  af  hans  Officerer  gjorde,  at 
den  blodige  Handling  skulde  udføres,  medens  han  var 
fraværende  i  Carthage.  Hvis  Ford  havde  været  en  modig 
Mand,  kunde  man  med  Sikkerhed  gaa  ud  fra,  at  hans  Be- 
søg til  Nauvoo  var  en  Del  af  Planen,  og  at  han  drog  dertil 
for  at  hindre  Udseendet  af,  at  han  var  medskyldig  i  Mor- 
det. Det  er  imidlertid  sikkert,  at  medens  Ford  talte  til 
Folket,  hørtes  ligesom  Lyden  af  en  Kanon,  som  blev  af- 
skudt i  det  fjerne  eller  en  svag  Lyd  af  fjern  rullende  Tor- 
den af  mange  i  Forsamlingen  og  nogle  af  Fords  Med- 
hjælpere, som  stod  ved  Siden  af  ham,  og  at  de  hviskede 
noget  til  ham,  og  uden  at  spilde  Tiden  red  han  og  hans 
Følge  i  største  Hast  ud  af  Nauvoo.  Deres  Afrejse  var  mere 
lig  en  Flugt  end  en  Afsked  passende   for  Statens  første 

Mand,  ledsaget  af  en  Afdeling  Soldater.  En  Kanon  blev 
affyret  paa  et  vist  Sted  fjernt  fra  Carthage  som  Tegn  paa, 
at  Massakren  var  udført,  men  man  fik  aldrig  at  vide,  om 
det  var  denne  Lyd,  som  vakte  Opmærksomheden  i  Nauvoo 
eller  ej.  Guvernør  Fords  hastige  Flugt  paa  samme  Tid 
er  altid  blevet  taget  for  det  endelige  Bevis  paa,  at  han 
var  blevet  gjort  bekendt  med,  af  nogen  af  sine  Fæller,  — 
han  havde  ikke  fuldt  Kendskab  til  Sammensværgelsen  og 
dens  Detailler  —  at  Joseph  Smith  og  hans  Venner  var 
myrdet. 

Ford  og  hans  Følge  havde  et  Værelse  i  Borgmesterens 
Hus  i  Nauvoo  den  Dag.  Klokken  3  hørte  Orrin  P.  Rockwell 
en  af  dem  sige :  »Det  er  gjort  altsammen  nu.« 

Guvernøren  og  hans  Følge  gik  til  Templet.  Nogle  af 
Officererne  brækkede  Hornene  af  Okserne,  som  Døbefon- 
ten hvilede  paa,  medens  Ford  drev  mærkelig  Gæk  med 
det  hellige  Bygningsværk. 

En  af  hans  Følge  bemærkede:  »Dette  Tempel  er  et 
mærkeligt  Stykke  Arbejde,  og  det  er  skammeligt,  at  de 
ikke  lod  Joseph  Smith  fuldføre  det.« 

En  anden  sagde :  »Men  han  er  død  nu,  og  han  vil  aldrig 
se  dette  Tempel  igen.« 

Broder  William  G.  Sterrett  stod  ved  Siden  af  og  sva- 
rede :  »De  kan  ikke  dræbe  ham,  før  han  er  færdig  med 
sit  Arbejde.« 

Til  dette  nikkede  Ford  med  et  talende  Smil,  og  en  af 
dem,  som  var  sammen  med  ham,  sagde :  »Enten  han  er 
færdig  med  sit  Arbejde  eller  ikke,  vil  han  aldrig  se  dette 
Sted  igen,  for  han  er  færdig.« 


—  —  —  —  forlang  ogsaa  det  i  Dag  udsendte 

Mindehefte  for  Joseph  Smith 
i  Anledning  af  1 00-Aarsdagen  for  hans  Død 

Et  varigt  Minde.  Kr.  1, — 

JOSEPH  SMITH  OG  UNGDOMMEN. 

,. Adspredelse  og  Forandring  er  nødvendig' 


I  den  tidligste  Periode  af  De  Sidste  Dages  Helliges  Historie 
fra  1830  til  1844  var  Hovedvirksomheden  af  en  aandelig  Natur. 
Mange  Møder  blev  afholdt.  Man  ventede  af  unge  Mænd,  som 
sluttede  sig  til  „Mormonerne",  at  de  forlod  deres  Hjem  og 
blev  Missionærer,  „uden  Pung  og  Taske".  Men  endog  i  disse 
Dage  fandt  Mormonlederne  Tid,  eller  rettere  sagt  tog  sig  Tid 
til  Adspredelser,  for  de  prædikede,  at  sand  Religion  skulde 
bringe  Menneskene  Glæde  og  gøre  dem  lykkelige.  Religion 
skulde  omfatte  den  timelige  saavel  som  den  aandelige  Side  af 
Livet.  Man  kan  ikke  finde  noget  bedre  Eksempel  paa  dette 
end  i  Mormonkirkens  første  Præsident,  Joseph  Smiths  eget  Liv. 

Joseph  Smith  var  over  seks  Fod  høj,  var  stolt  af  sin  fysiske 
Styrke  og  plejede  ofte  at  dyrke  Brydning  som  Adspredelse. 
George  Q.  Cannon  siger,  at  Lørdag  den  28.  Januar  1843  var 
Joseph  Smith  med  til  et  Boldspil  med  Brødrene  i  Nauvoo,  og 
den  13.  Marts  samme  Aar  mødte  han  Milliam  Wall,  den  bedste 
Bryder  i  Ramus,  Illinois  og  vandt  overlegent  over  ham  i  en 
venskabelig  Kamp. 

Han  holdt  af  at  gaa  Ture,  ride  og  komme  ud  i  den  smukke 
Natur.  I  sin  Dagbog  skrev  han  den  22.  September  1838:  „Jeg 
gik  ud  tidligt  om  Morgenen  og  kom  tilbage  til  Frokost  Kl. 
7,30  og  tog  en  Tur  paa  Hesteryg  Kl.  9  om  Morgenen".  Efter 
en  travl  Formiddag  i  et  Byraadsmøde  i  Nauvoo  Lørdag  den 
14.  Maj  1844  trak  Joseph  Smith  sig  tilbage  til  sit  Hjem,  hvor 
han  tilbragte  Eftermiddagen  med  at  arbejde  i  sin  Have.  Han 
mente,  at  Adspredelse  og  Forandring  fra  det  regelmæssige  Ar- 
bejde var  vigtigt  for  Individets  saavel  som  for  Almenhedens 
Velbefindende.  Hans  Beretning  om  sin  Virksomhed  Onsdag 
den  8.  Februar  1843  tyder  paa  dette:  „I  Morges  læste  jeg  Tysk 
og  besøgte  en  Broder  og  en  Søster  fra  Michigan.  —  Efter 
Middagen  kom  Broder  Parley  P.  Pratt  inden  om,  og  vi  snakkede 
sammen  om  forskellige  Emner.  Klokken  4  om  Eftermiddagen 
gik  jeg  ud  med  min  lille  Frederick  og  gled  paa  Isen  for  at 
faa  lidt  Motion". 

Da  Zions  Lejr  skulde  drage  fra  Kirtland,  Ohio,  til  Missouri 
for  at  komme  de  forfulgte  Hellige  til  Undsætning,  opstod  der 
flere  Vanskeligheder.  Engang,  den  29.  Maj  1834  blev  Brødrene 
utaalmodige  og  begyndte  at  klage  over  deres  Strabadser.  Joseph 
Smith,  som  var  en  klog  Leder,  fremsatte  straks  en  Plan  for 
at  hjælpe  Brødrene.  Han  foreslog,  at  de  som  Adspredelse  skulde 
dele  Lejren  i  3  Dele  og  have  en  forestilt  Kamp,  og  det  gjorde 

de.  Efter  denne  opkvikkende  Forandring  var  Mændene  tilfredse 
og  klagede  ikke  mere. 

Profeten  satte  stor  Pris  paa  Sang.  Han  var  ofte  til  Stede 
ved  Korets  Prøver.  I  sin  egen  Levnedsbeskrivelse  nævner  han 
ofte  Koret.  Onsdag  den  16.  Marts  1836  skrev  han:  „Om  Af- 
tenen mødtes  Sangkorets  Medlemmer  i  Templet.  De  sang  ud- 
mærket, naar  man  tager  de  Anledninger,  de  har  haft  til  at 
øve,  i  Betragtning«.  Og  den  24.  Marts  samme  Aar,  efter  at 
han  havde  været  til  Forelæsning  i  Hebraisk,  siger  han:  „Efter 
Forelæsningen  gik  vi  ind  i  Klasseværelset  for  at  høre  Sangkoret, 
og  de  sang  vidunderligt". 

Joseph  Smith  var  levende  interesseret  i  Drama  og  Teater. 
Han  hjalp  til  med  at  organisere  et  dramatisk  Selskab  i  Nauvoo. 
Han  besøgte  selv  Teatret.  I  sin  Dagbog  skrev  han  den  9.  Maj 
1844:  „Var  i  Teatret  om  Aftenen  og  saa  »Damon  og  Pythias« 
opført". 

Joseph  Smith  var  interesseret  i  Sejlture  som  et  Middel  til 
Adspredelse  og  Fornøjelse.  Den  2.  Juni  1843  købte  han  en 
Halvpart  i  Dampskibet  „Maid  of  Iowa".  Næste  Dag,  en  Lørdag 
skrev  han:  „I  Morges  rejste  jeg  med  min  Familie  og  et  stort 
Selskab  Brødre  og  Søstre  til  Quincy  paa  en  dejlig  Tur  med 
Dampskibet  ,,Maid  of  Iowa",  havde  et  fint  Musikkorps  med 
og  kom  dertil  ved  1 -Tiden  om  Eftermiddagen".  —  Senere 
samme  Sommer,  den  15.  Juli:  „Klokken  6  i  Eftermiddags  drog 
jeg  med  min  Familie  og  omtrent  hundrede  andre  paa  en  For- 
nøjelsestur med  „Maid  of  Iowa"  fra  Nauvoo  House  og  gik  i 
Land  paa  Nordsiden  af  Byen  og  rejste  hjem  igen  i  Skumringen. 
En  Teaterforestilling  om  Aftenen  ved  Herr  Chapman". 

Denne  nyere  Tids  Profet  var  ikke  blot  velvillig  stemt,  naar 
det  gjaldt  Musik,  Drama,  Sejlture,  Legemsøvelser  og  Selskaber; 
men  han  syntes  ogsaa  godt  om  Dans,  naar  den  fandt  Sted 
paa  et  pænt  Sted  og  i  godt  Selskab.  I  Julen  1843  havde 
Joseph  Smith  et  Selskab  i  sit  Hjem.  Han  skrev:  „Et  stort 
Selskab  spiste  til  Aften  i  mit  Hjem,  og  vi  tilbragte  Aftenen 
med  Musik,  Dans  osv.  paa  en  meget  hyggelig  og  venskabelig 
Maade".  Nytaarsaften  holdt  han  ogsaa  et  Selskab  i  sit  Hjem, 
hvor  der  var  Musik  og  Dans  til  Morgenen.  Joseph  sad  i  sit 
Privatværelse  sammen  med  sin  Familie  og  nogle  faa  specielle 
Venner. 

Saa  interesseret  blev  Nauvoos  Befolkning  i  Musik,  at  Sang- 
koret rettede  et  Andragende  til  Nauvoo  Universitetets  Admi- 
nistration om  Valg  af  en  „Professor  og  Direktør  for  Musik- 
Konservatoriet  ved  Byen  Nauvoos  Universitet"  for  at  oprette 
et  Styre  til  at  regulere  Musiklivet  i  Byen. 

Debat  var  en  anden  Adspredelse,  der  blev  anbefalet  af  Joseph 
Smith.  Saa  tidligt  som  i  Aaret  1835  skriver  han,  at  han  over- 
værede en   Debat   i    sin   Broder  Williams   Hjem.   Inden    1842 

havde  Debatter  udviklet  sig  til  at  blive  almindelige  i  Nauvoo, 
for  Profeten  skrev  Fredag  den  4.  Februar  1842:  „Om  Aftenen 
var  jeg  til  Stede  ved  en  Debat".  Paa  den  Tid  blev  der  afholdt 
Debatter  hver  Uge,  og  de  mest  talentfulde  Mænd  i  Byen  deltog, 
baade  gamle  og  unge,  i  den  Hensigt  at  udforske  Sandhed, 
samle  Kundskab  og  udvikle  deres  Talenter  gennem  den  rette 
adspredende  Beskæftigelse. 

Saaledes  kan  man  klart  forstaa,  at  Joseph  Smith  ikke  blot 
anerkendte  Leg  og  Adspredelse,  men  at  han  ogsaa  opmuntrede 
dertil.  Han  var  gunstigt  stemt  for  Drama,  Dans,  Debat,  Sejlture, 
Fodture,  Musik  og  Udflugter.  Et  Faktum  er  det,  at  under  hans 
Ledelse  blev  Grundvolden  for  alle  vore  nuværende  Adspredelser, 
der  støttes  af  Kirken,  lagt.  Han  var  virkelig  en  Leder  paa 
dette  Omraade,  særlig  fordi  det  angik  Kirken.  Hans  Program 
i  denne  Henseende  laa  mange  Aartier  foran  'de  fleste  andre 
Organisationers. 


VELKOMMEN 

til 

GENERAL-KONFERENCEN 

i 

KØBENHAVN 
25.  —  3  0.    JUNI 


DEN   DANSKE   MISSIONS   HYLDEST  TIL 
MINDET  OM  PROFETEN  JOSEPH  SMITH 


